google/wiki40b huggingface dataset:
Ratmiras Cholmovas

Biografija

Nuo 1942 m. dirbo laivyne. 1943 m. sausį įstojo į Šiaurės garlaivių laivyno mašinistų kursus, kuriuos baigė po trijų mėnesių. Perkeltas į Tolimuosius Rytus. Po to dėl ligos persikėlė į Gardiną.
1946 m. laimėjo Baltarusijos pirmojo atskyrio turnyrą. 1947 m. laimėjo visasąjunginį pirmaatsyrininkų turnyrą, po to – ir kandidatų į sporto meistrus turnyrą Jaroslavlyje. Tais pačiais metais jis pasidalijo 3–4 vietas TSRS čempionato pusfinalyje, 1948 m. užėmė 12 vietą čempionato finaliniame turnyre.
Iš Baltarusijos R. Cholmovas persikėlė į Vilnių. 1951, 1952, 1953, 1955, 1957, 1958, 1960 m. tapo Lietuvos čempionu, 1950 m. pasidalijo pirmąją – antrąją vietas su Leonardu Abramavičiumi, 1949 ir 1959 m. pasidalijo pirmąją – antrąją vietas su Isaku Vistaneckiu. Po to persikėlė į Sočį.
1954 m. tapo tarptautiniu meistru. 1961 metais – didmeistriu. 1963 m. pasidalijo pirmąją – trečiąją vietas TSRS čempionate su Spaskiu ir Šteinu, bet po tolesnės kovos čempionu tapo Šteinas. 1967 m. persikėlė į Maskvą.
Cholmovas buvo laikomas gynybinio stiliaus šachmatininku, gavo pravardę „centro gynėjas“.
Kai kuriais duomenimis maždaug aštuonis mėnesius (nuo 1960 m. rugpjūčio iki 1961 m. spalio) Cholmovas buvo aštuntasis pagal pajėgumą žaidėjas pasaulyje.
Antanas Zapolskis

Biografija

1969–1977 m. mokėsi Vilniaus S. Nėries vidurinėje mokykloje, 1978–1980 m. – Vilniaus 27-ojoje vidurinėje mokykloje.
1980 m. Vilniaus miesto Olimpinio rezervo Šachmatų-šaškių specializuotos sporto mokyklos instruktorius-metodininkas. 1982 m. Vilniaus skaičiavimo mašinų gamyklos administracijos ūkio skyriaus tiekėjas. 1984 m. Vilniaus šachmatų klubo instruktorius-metodininkas. 1989 m. įkūrė Sportinių paslaugų teikimo kooperatyvą ir jam vadovavo. Nuo 1990 iki 1995 metų profesionalus šachmatininkas. 1995 m. UAB „Validus“ administratorius. 1998 m. atidarė personalinę įmonę ir jai vadovavo. 1999 m. dienraščio „Respublika“ Šachmatų skyrelio vedėjas.
2004 m. Lietuvos Respublikos Seimo rinkimų kandidatas į Seimo narius. Senamiesčio (Nr. 2) apygardoje iškėlė „Jaunosios Lietuvos“ ir naujųjų tautininkų sąjunga. Daugiamandatėje apygardoje – Krikščionių konservatorių socialinė sąjunga.
Nuo 2000 m. Lietuvos šachmatų federacijos (LŠF) viceprezidentas (2002 m. perrinktas antrai kadencijai). Nuo 2002 metų LŠF administracijos vadovas. Lietuvos šachmatų mėgėjų federacijos prezidentas. 2011 m. „Seimo taurėje – 2011“ vykusiame simultane vienu metu žaidė su 10 varžovų ir laimėjo visas kovas.

Šeima

Užaugo daugiavaikėje Lietuvos lenkų šeimoje, jauniausias iš 7 vaikų. Tėvas darbininkas. Motina namų šeimininkė. Tėvai ir du broliai mirę.
Žmona Jolanta Zapolskienė, anglų kalbos mokytoja. Turi 4 vaikus. Sūnus Tomas – Vilniaus kolegijos absolventas. Duktė Indrė – Vilniaus universiteto Tarptautinių santykių ir politikos mokslų instituto absolventė. Sūnus Vytautas – Vilniaus S. Nėries gimnazijos moksleivis. Duktė Vilnė.
Gyvena Dūkštose (Vilniaus rajonas).
Atlasas (medžiaga)

Atlasas – atlasinio pynimo audinys, paprastai pasižymintis blizgančiu ir lygiu paviršiumi. Dažniausiai audžiamas iš blizgiųjų dirbtinio pluošto siūlų, bet kartais gaminami ir medvilniniai bei vilnoniai atlasai.
Atlasas dažniausiai naudojamas patalynės ir aprangos produktams gaminti. Audinys taip pat naudojamas ir baleto bateliams gaminti.

Istorija

Viduramžiais atlasas buvo gaminamas iš šilko. Dėl savo kainos buvo prieinamas tik turtingiesiems. Europoje gaminamas nuo XII a.
XIV a. pradėtas importuoti į Lenkiją, o XVIII a. antroje pusėje pradėtas austi Gardine.
Paseniūnis

Paseniūnis (lenk. podstarości, lot. vicecapitaneus) – vienas iš vidutiniųjų Lietuvos Didžiosios kunigaikštystės ir Abiejų Tautų Respublikos žemietijų valdžios pareigūnų. Žemietijų pareigūnų hierarchijoje užėmė vienuoliktą vietą.

Įgaliojimai

Lenkijos karalystėje pareigūnas priklausė miesto valdžios pareigūnams, Lietuvoje – žemietijai. Paseniūnis buvo tiesioginis seniūno pavaduotojas ir atlikdavo seniūno pareigas, kol būdavo išrenkamas naujas seniūnas ir kol jis prisiekdavo.
Paseniūnis turėjo teisę pakeisti seniūną miesto teisme, tačiau neturėjo teismo sprendimų vykdymo galios.
Omentiškiai

Istorija

Apie 1900 m. kaimas priklausė Šakių apskričiai.
1991 m. referendumas dėl Lietuvos nepriklausomybės

1991 m. referendumas dėl Lietuvos nepriklausomybės (oficialiai Gyventojų visuotinė apklausa dėl Lietuvos Respublikos nepriklausomybės) vyko 1991 m. vasario 9 dieną. Tai buvo pirmasis referendumas Lietuvos istorijoje.
Šiame referendume dalyvavo 2 247 810 rinkėjų (84,74 procento nuo bendro rinkėjų skaičiaus). Iš jų 2 028 339 rinkėjai (90,24 procento nuo dalyvavusių skaičiaus) pritarė Lietuvos nepriklausomybės paskelbimui. 147 040 rinkėjų atsakė neigiamai.
Kvandongo ledo ritulio centras

Istorija

2014 m. oficialiai pradėti arenos statybos darbai universiteto miestelyje. 2017 m. Kvandongo ledo ritulio centras atidarytas. Penkių aukštų pastate įrengta standartinė 30 m x 60 m ledo aikštė ir 6 000 vietų žiūrovams.
Semiatičės apskritis

Istorija

Nuo V a. pr. m. e. iki X a. šiose vietovėse gyveno lietuviams artima baltų gentis – jotvingiai. XIII a.-XIV a. šias žemes užėmė Lietuvos Didžioji Kunigaikštystė. Nuo XIII a.-XIV a. iki 1513 m. priklausė Lietuvos Didžiosios Kunigaikštystės Trakų vaivadijai, nuo 1513 m. iki 1569 m. Liublino unijos Palenkės vaivadijai. Apskrities rytuose esančių Mileičicės, Nužeco Stacjos ir Mielniko valsčių rytinės dalys ir toliau priklausė Lietuvos Didžiajai Kunigaikštystei iki 1795 metų. Nuo 1569 m. iki 1795 m. buvo Abiejų Tautų Respublikos Mažosios Lenkijos provincijos Palenkės vaivadijos valdose. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. 1807–1842 m. priklausė Rusijos imperijos, Balstogės sričiai, 1842–1914 m. Gardino gubernijai. Nuo 1914 m. iki 1919 m. priklausė Vokietijos imperijos Oberosto sričiai. 1919–1939 m. priklausė Lenkijos tarpukario Balstogės vaivadijai. 1939–1941 m. priklausė Tarybų Sąjungos, Baltarusijos TSR. 1941–1944 m. priklausė Trečiojo reicho, Balstogės sričiai. Nuo 1945 m. priklauso Lenkijai. 1945–1999 m. priklausė Balstogės vaivadijai. 2005 m. spalio 28 d. pradėtas naudoti Semiatičės apskrities herbas.
III Augustavo sukilėlių korpusas

Trečiasis Augustavo sukilėlių korpusas (lenk. III Korpus Augustowski) - per 1863 m. sukilimą sukurtas korpusas Augustavo ir Gardino vaivadijoms išlaisvinti iš Rusijos imperijos. Korpusui vadovavo Jonas Kozelis-Poklevskis, slapyvardis Jokūbas Skala (Jakub Skała).

Veikla ir sudarymas

Pagrindinis šio korpuso steigėjas buvo Romualdas Traugutas, kuris savo dekretu 1863 m. gruodžio 15 d. įsteigė šį korpusą. Iš įsteigtų penkių sukilėlių korpusų tik I Lubelskio korpusas ir II Krokuvos korpusas iš tikrųjų egzistavo, kiti kaip ir Augustavo sukilėlių korpusas ar V Lietuvos sukilėlių korpusas egzistavo tik popieriuje.
Ola Salo

Ola Salo (tikr. Rolf Ola Anders Svensson; g. 1977 m. vasario 19 d. Avestoje, Švedijoje) – švedų glam roko grupės The Ark vokalistas ir dainų autorius.
Ola gyveno Rotnėje, Vekšės savivaldybėje, kai buvo vaikas. Būtent gyvendamas Rotnėje 1991 metais jis kartu su draugais Mikael Jepson ir Lars Leari Ljungberg įkūrė grupę The Ark. Ola beveik visas grupės dainas kuria pats ir rašo apie tai, kas jo manymu, tikriausiai yra pats svarbiausias dalykas apie ką bet kuri grupė gali dainuoti – meilę.
Ola Salo ir kiti grupės nariai pasiekė tarptautinį pripažinimą 2000 metais su albumu We Are The Ark, kuriame raktine daina buvo It Takes A Fool To Remain Sane. Šią dainą Ola parašė pažiūrėjęs danų filmą Idioterne (Idiotai).
2006 metų spalį per naujos švedų ambasados Vašingtone atidarymo vakarėlį, The Ark dainavo scenoje. Labai žemai, tiesiog virš galvų, praskrido lėktuvas. Ola Salo pasakė: Šioje šalyje tu negali žinoti kur tie lėktuvai skrenda. Ką gi, šiaip ar taip, šis, atrodo, vyksta teisinga kryptimi…,- turėdamas galvoje oro uostą, bet tuomet staiga pridūrė,- …į Baltuosius Rūmus. Jie buvo toje pačioje pusėje. Šis sakinys tapo priežastimi didelių nemalonumų, nes daugybė laikraščių perfrazavo Olos žodžius ir pareiškė, kad jis pasakė: Norėčiau, kad tas lėktuvas atsitrenktų į Baltuosius Rūmus. Vėliau Salo laiške parašė, jog tai buvo prastas pokštas – visiškai nevykusi mintis kalbėti įžūliai apie Baltuosius Rūmus – ir kad tai nebuvo politinis pareiškimas. Grupė užbaigė laišką atšaukdama beveik visą koncertinį turą JAV.
2007 metais Ola Salo ir grupė The Ark atsovavo Švedijai Eurovizijos dainų konkurse su daina The Worrying Kind. Tais pačiais metais Ola buvo išrinktas geriausiu dainų kūrėju Švedijoje, o The Ark gavo geriausios gyvai grojančios grupės apdovanojimą.
2008 Ola parašė naują A. L. Webber miuziklo Jesus Christ Superstar vertimą į švedų kalbą, kuriame atliko ir pagrindinį – Jėzaus vaidmenį.
Juozas Dryja-Visockis

Juozas Dryja-Visockis (1848 m. liepos 21 d. Batakių miestelyje, Tauragės apskr. – 1916 m. vasario 25 d. Oriole, Rusija) – vargonininkas, chorvedys, kompozitorius.

Biografija

Muzikos mokėsi nuo pat vaikystės. Išmokęs vargonuoti, apie trejus metus vargonininkavo ir vadovavo chorui Skaudvilėje. 1871–1873 m. gyveno Peterburge ir kurį laiką mokėsi konservatorijoje, bet dėl ligos vėl grįžo į Lietuvą. 1875–1900 m. vargonininkavo ir vadovavo chorams Šeduvoje ir Joniškyje. 1900–1915 m. gyveno ir dirbo Rygoje: vadovavo Lietuvių šelpimo draugijos mišriajam chorui, moterų tarnaičių ir Rygos priemiesčių darbininkų chorams bei vokaliniams ansambliams, rengė vakarus – koncertus. Choras daugiausia dainuodavo paties vadovo sukurtas ir harmonizuotas liaudies dainas. Chorus ir ansamblius padėdavo mokyti duktė Juzė Dryja Visockaitė (1981–1928 m.). Ji turėjo gražų balsą, dainavo operetėse ir solo koncertuose, akompanavo chorui ir vokaliniams ansambliams, dalyvavo vaidinimuose. Taip pat dainavo Rygos vokaliniame sekstete, kurio repertuaras įrašytas į plokšteles. Po Pirmojo pasaulinio karo gyveno Vilniuje ir Joniškyje, dalyvavo kultūrinėje veikloje. J. Dryja-Visockis 1915 m. nuvyko į Oriolą, suorganizavo lietuvių chorą ir kurį laiką jam vadovavo. Harmonizavo ir sukūrė per 100 dainų chorams, bet išliko viena kita. Paplito jo daina „Miškas ūžia" (Maironio ž.).

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Santa Mustiola

Pavadinimo kilmė

Mustiola buvo katalikų šventasis, Romos imperatoriaus Klaudijaus II pusbrolis.

Geografija

Titano kalnas yra netoli šio kaimo. Nuo kalno atsiveria apylinkių panorama.
Gintautas Zenkevičius

Gintautas Zenkevičius (g. 1962 m. rugsėjo 24 d., Navininkai, Alytaus raj.) – karininkas, brigados generolas, Krašto apsaugos ministerijos (KAM) generalinis inspektorius.

Išsilavinimas

1980-1985 m. – Kauno politechnikos institutas - radijo aparatūros konstruktorius technologas.
1999-2000 m. – Jungtinių pajėgų vadovavimo ir štabo koledžas (Jungtinė Karalystė (JK)).
1999-2000 m. – Londono universiteto karališkasis koledžas (JK) - Gynybos mokslų magistras.
2006 m. – Karališkasis gynybos mokslų koledžas (JK).

Karinė tarnyba

1991 m. – Savanoriškoji krašto apsaugos tarnyba (SKAT), Vilniaus rinktinės savanoris.
1991-1993 m. – SKAT Vilniaus rinktinės kuopos vadas.
1993-1994 m. – SKAT Vilniaus rinktinės bataliono vadas.
1994 m. – SKAT Vilniaus rinktinės štabo viršininkas.
1994-1995 m. – SKAT Vilniaus rinktinės vadas.
1995-1996 m. – SKAT Vilniaus rinktinės štabo viršininkas.
1996-1997 m. – SKAT Vadų mokymo centro viršininko pavaduotojas.
1997-1999 m. – SKAT Vadų mokymo centro viršininkas.
2000-2001 m. – Krašto apsaugos savanorių pajėgų (KASP) štabo viršininko pavaduotojas G3.
2001-2004 m. – KASP štabo viršininkas.
2004-2005 m. – Lietuvos kariuomenės Gynybos štabo viršininko pavaduotojas J5.
2005 m. birželis-gruodis – Provincijos atkūrimo grupės Afganistane vadas.
2007-2008 m. – Lietuvos Kariuomenės transformacijos projekto vadovas.
2008-2010 m. – KAM Generalinis inspektorius.
2010-2013 m. – NATO Vyriausiosios sąjungininkų jungtinių pajėgų vadavietės Europoje (SHAPE) štabo direktorius (DOM).
2013 m. – Krašto apsaugos ministerijos Pajėgumų ir ginkluotės generalinis direktorius.
2014-2018 m. – Lietuvos karinis atstovas prie NATO ir ES.
2018 m. – Mokymo ir doktrinų valdybos vadas.

Kariniai laipsniai

1991 m. – Leitenantas
1993 m. – Vyresnysis leitenantas
1995 m. – Kapitonas
1999 m. – Majoras
2002 m. – Pulkininkas leitenantas
2005 m. – Pulkininkas
2008 m. – Brigados generolas

Šeima

Vedęs, žmona Snieguolė, vaikai - duktė Milda (1984 m.) ir sūnus Justinas (1989 m.).
Aleksejus Michailovičius

Biografija

Petro I tėvas. Iki 1661 m. už Aleksejų valdė jo auklėtojas ir giminaitis B. Morozovas. Aleksejaus laikais Rusijoje iš luominės monarchijos ėmė formuotis absoliutinė. 1649 m. priimtas Teisynas visiškai įteisino valstiečių baudžiavinę padėtį, išplėtė bajorų teises. Dėl finansinės politikos ir stiprinamos socialinės priespaudos kilo sukilimai Maskvoje (1642–1662 m.), Naugarde ir Pskove (1650), St. Razino valstiečių sukilimas (1670–1671 m.). Didžiausias užsienio politinis laimėjimas – Ukrainos prijungimas prie Rusijos (1654 m.). Dėl Ukrainos ir galimybės prieiti prie Baltijos jūros 1654 m. Aleksejus pradėjo karą su Abiejų Tautų Respublika, okupavo didelę LDK dalį (Vilnių, Kauną, Gardiną), planavo LDK paversti Rusijos provincija. Karui nepasisekus, 1667 m. pasirašė Andrusovo paliaubų sutartį.
Gardino Naujoji pilis

Istorija

Gardino Senosios pilies Žemutinė pilis 1734–1751 m. pagal Karlo Frydricho fon Pepelmano ir italų architektų projektus perstatyta į rokokinius dviejų aukštų trijų korpusų rūmus, kurių viduryje – didelis keturkampis kiemas. Juose buvo koplyčia, senatorių ir pasiuntinių salės, Abiejų Tautų Respublikos valdovo apartamentai – buvo viena jo rezidencijų. Ši pilis vadinama Naująja pilimi, arba Karališkąja pilimi. 1726 m. pastatytame atskitame pastate posėdžiaudavo Lietuvos Didžiosios Kunigaikštystės Ponų Taryba, rinkdavosi Lietuvos Didžiosios Kunigaikštystės ir Abiejų Tautų Respublikos seimai, veikė Lietuvos Didžiosios Kunigaikštystės Iždo komisija, Lietuvos Vyriausiasis Tribunolas.
1793 m. Karališkojoje pilyje posėdžiavęs Abiejų Tautų Respublikos Nebylusis Seimas patvirtino Abiejų Tautų Respublikos II padalijimą. Tuo metu Gardinas ir pilis buvo apsupti Rusijos ir Prūsijos kariuomenių. Rusijos imperatorės Jekaterinos II nurodymu pilyje 1795 m. pabaigoje – 1797 m. pradžioje buvo laikomas paskutinis Abiejų Tautų Respublikos valdovas Stanislovas Augustas Poniatovskis.
Pilies rūmai pritaikyti ligoninei, vėliau įrengtos kareivinės. Apgriuvusioje Senojoje pilyje Rusijos valdžia kalino 1830–1831 m. ir 1863 m. sukilėlius. Lenkijos valdymo laikotarpiu 1920–1939 m. Karališkojoje pilyje buvo įrengtas viešbutis, kazino. Per Antrąjį pasaulinį karą rūmai sudegė, jų likučiai 1952 m. perstatyti, juose iki 1991 m. buvo Baltarusijos Komunistų partijos Gardino srities komiteto būstinė.
Aukštutinėje ir Karališkojoje pilyse veikia Gardino istorijos ir archeologijos muziejus įkurtas 1920 m.
Veiviržėnai

Pavadinimo kilmė

Miestelis pavadintas pagal pro jį tekančią upę – Veiviržą, pridedant priesagą -ėnai. XX a. tarpukariu vartota vietovardžio lytis Veviržėnai.

Architektūra

Į Lietuvos Respublikos paveldo registrą įtraukti: Veiviržėnų Šv. apaštalo evangelisto Mato bažnyčia, parapinių kapinių koplyčia (pastatyta 1791 m.) ir vartų kompleksas, Veiviržėnų miestelio stačiatikių senosios kapinės, miestelio ketvirtosios senosios kapinės, Veiviržėnų (Vilkių) piliakalnis su gyvenviete, koplytstulpis su skulptūromis (prie namo Jaunimo g. 8; autorius K. Piaulokas, XX a. pr.). Į Laikinąją istorijos ir kultūros paminklų apskaitą įtraukti „Laisvės paminklas“ (pastatytas 1932 m., autorius Kostas Rameika), „Tremtinių paminklas“, lurdas, partizaninio ir rezistencinio judėjimo dalyvių palaidojimo vieta-kapas (paminklinis ansamblis pastatytas 1990 m., autorius Vytautas Majoras). Dailės paminklų yra bažnyčioje ir koplyčioje.
Kristiansandas

Istorija

Miestą 1641 m. įkūrė karalius Kristijonas IV.
Ferdinandas III

Biografija

Ferdinandas buvo Šventosios Romos imperijos imperatoriaus Leopoldo II ir Marijos Luizos Ispanės antrasis sūnus. Jis iš tėvo paveldėjo Toskanos didžią hercogystę 1790 m.
Britų pastangomis jis priešinosi Prancūzijai, už tai jo žemės 1796 m. buvo okupuotos Napoleono Bonaparto, o 1799 m. galutinai užkariautos. Jis valdė Toskaną iki 1801 m., kada Napoleonas pavertė jo hercogystę Etrurijos karalyste ir atidavė savo seseriai Elizai. Kaip kompensaciją gavo Zalcburgo kurfiurstystę.
Pagal Presburgo taiką 1805 m. Ferdinandas buvo priverstas perleisti Zalcburgą, bet gavo sukurtą jam Viurcburgo didžiąją hercogystę. Jis liko jos valdovu iki Napoleono kritimo 1814 m., po ko vėl grįžo į Toskaną.
Mirė Florencijoje 1824 m., jo titulą paveldėjo Leopoldas.
When I Grow Up

Dainos žodžiai

Daugelis žmonių maišo žodžius „I wanna have groupies“ – su „I wanna have boobies“. Komikė Ellen DeGeneres savo laidoje ir atsiimant universiteto garbės apdovanojimą citavo šiuos dainos žodžius.
2008 m. rugsėjo 16 d. dainuodamos britų laidoje „GMTV“ Nicole pakeitė žodžius 'be on TV' į 'on GMTV' tačiau per dainos atlikimą ji tarė 'MGTV'. Dainos pavadinimas reiškia „Kai aš užaugsiu“, o daina yra apie tai, kad vaikystėje mergina troško tapti garsenybe, tačiau „Dolls“ vėliau dainuoja, kad reikia atsargiai svajoti nes svajonė gali išsipildyti.

Vaizdo klipas

Vaizdo klipas buvo filmuojamas birželio 3 ir birželio 4 dienomis Holivude. Klipo režisierius yra Joseph Kahn. Britney Spears turėjo pasirodyti klipe, tačiau pasak MTV, jos pasirodymą klipe iškirpo. Vaizdo klipe panaudojama dainos versija kurioje panaudojami visų grupės narių vokalai, ir tai yra trečiasis toks „The Dolls“ singlas (pirmasis „Don't Cha“, o „Stickwitu“ antrasis). Taip klipe netrūksta šokių.
Vaizdo klipo premjera įvyko 2008 m. birželio 11 d. naujoje MTV laidoje „FNMTV“, kurią veda „Fall Out Boy“ bosistas Pete Wentz.
Vaizdo klipas prasideda „The Dolls“ užstrigusioms eismo spūstyje. Jos automobilyje pradeda dainuoti, o prasidėjus pirmajam priedainiui jos šoka ant mašinų. Paskui merginos pradeda eiti per Holivudo gatves. James Rhine matomas prie restorano. Vėliau „Pussycat Dolls“ dainuoja ant. Per Scherzinger solo partija, ji yra prie „Pussycat Dolls“ logotipo, ir paskui prasideda šokio partija. Klipas baigiasi „The Dolls“ šokant filmavimo aikštelėje.
Klipas buvo nominuotas keliems vaizdo klipų apdovanojimams.

Pasirodymas topuose

„When I Grow Up“ debiutavo #76 pozicijoje Billboard Hot 100 tope. Ketvirtoje savaitėje daina pasiekė 9-ąją vietą, ir tapo aukščiausiai pasiekusia The Dolls daina šiame tope po „Buttons“, kuri 2006 m. pasiekė trečiąją poziciją. Iki 2009 m. balandžio atsisuta legaliai daugiau nei 2 000 000 singlo kopijų vien JAV.
„When I Grow Up“ Kanadoje debiutavo gan aukšotje #15 vietoje Canadian Hot 100 tope, ir aukščiausia vieta šiame tope šios dainos yra trečioji.
„When I Grow Up“ Australijoje daina debiutavo ARIA singlų tope #45 pozicijoje vien tik dėl atsisiuntimų. Po kelių savaičių, ir staigių pakilimų aukštyn, singlas pagaliau pasiekė antrąją vietą, ir ten išbuvo dvi savaites. Singlas buvo atestuotas platininiu kaip buvo parduota daugiau nei 70 000 singlo kopijų.
Kitoje Okeanijos šalyje „When I Grow Up“ debiutavo top 40-tuke RIANZ tope, ir po kelių savaičių pasiekė #5 vietą. Daina buvo atestuota auksine Naujoje Zealndijoje kai buvo parduota 7 500+ kopijų.
Europoje dainos taip pat neaplenkė sėkmė. Billboard European Hot 100 daina pasiekė #3 vietą.
Jungtinėje Karalystėje debiutavo labai aukštoje pozicijoje – 3 vietoj. Ir tai yra aukščiausia dainos pasiekta vieta UK Singles Chart tope.
„When I Grow Up“ Prancūzijoje net tris savaites išsilaikė antroje pozicijoje. Ir tai yra geriausiai pasirodžiusi Pussycat Dolls daina ten, nes „Don't Cha“ pasiekė 2005 m. tik šeštąją vietą.
Daina pasiekė aukščiausiąją pirmąją vietą pasiekė Vokietijoje, Norvegijoje, Šveicarijoje ir Švedijoje.
Janina Žiemienė

Biografija

Baigė Kauno kolegiją, teisininkė.
Kauno NTJ-PN bibliotekininkė, Seimo nario Broniaus Bradausko padėjėja – sekretorė. 2011 m. Kaišiadorių rajono savivaldybės tarybos narė, mandato neteko.
Lietuvos socialdemokratų partijos Kaišiadorių rajono skyriaus narė, skyriaus tarybos narė. 
Ištekėjusi. Vyras Gediminas. Vaikai Raimonda, Robertas.
Teroristinė ataka prieš Irako parlamentą (2007 m.)

Aukos

Pagal pirmuosius pranešimus sprogimo metu žuvo 8 žmonės ir mažiausiai 23 buvo sužeisti. Tarp aukų buvo ir du parlamento nariai: sunitų Nacionalinio dialogo tarybos narys Mohammedas Hasanas Avadas ir Taha al-Liheibi, priklausantis Irako Susitarimo frontui.
Balandžio 13 d. JAV kariuomenė pranešė, kad žuvo tik Mohamedas Avadas ir sužeisti 22 žmonės.

Atsakomybė

Įtariama, kad prie išpuolio galėjo prisidėti vienas iš žuvusių parlamentarų asmens sargybinių.
Balandžio 13 d. sukilėlių grupė Islamo valstybė Irake islamistų interneto svetainėje paskelbė, kad ataką organizavo jie. Nėra tikrai aišku, ar tai tikrai šios organizacijos darbas ar tik prisiimami nuopelnai.
Valerijus Smilgevičius

Biografija

1972 m. baigė Vilniaus valstybinį universitetą. 1982 m. Baltarusijos TSR Mokslų akademijos Fizikos institute apgynė fizikos ir matematikos mokslų kandidato (dabar – daktaro) disertaciją tema „Pikosekundinių šviesos impulsų parametrinės generacijos matomajame ir IR diapazonuose procesų dinaminiai ir statistikiniai tyrimai“ (vadovas Algis Petras Piskarskas). 1997 m. Vilniaus universitete apgynė habilituoto fizinių mokslų daktaro disertaciją tema „Stipri pikosekundinių ir nanosekundinių šviesos impulsų parametrinė sąveika kristaluose ir skysčiuose“. Vilniaus universiteto Fizikos fakulteto Kvantinės elektronikos katedros vyresnysis mokslo darbuotojas (dirba nuo 1974 m.), iki 2000 m. – docentas, nuo 2000 m. – profesorius.
Stažavosi Milano politechnikos institute (Italija).
Ilgametis studentų mokslinių konferencijų „Laisvieji skaitymai“ Fizikos fakultete organizatorius.

Mokslinė veikla

Svarbiausi darbai iš kvantinės elektronikos, netiesinės optikos ir lazerinės medicinos. 1997 m. paskelbtame habilitaciniame darbe pirmą kartą pasiūlyta parametrinei šviesos generacijai taikyti dvipluoštį ir tripluoštį kaupinimą. Per 150 mokslinių darbų autorius ir bendraautoris.
Livingston FC

Istorija

Klubas įkurtas 1943 m. Iki 1995 m. žaidė Edinburge.
Džonghė

Geografija

Nuo Taipėjaus Džonghė skiria Sindiano upė. Pietuose driekiasi kalvos. Džonghė šiaurės vakaruose ribojasi su Bančiao, pietvakariuose su Tučengu, pietryčiuose su Sindianu ir šiaurės rytuose su Jonghė.
Bubių tuopos

Bubių tuopos – medžių grupė Kurtuvėnų regioniniame parke. Tai valstybės saugomas botaninis gamtos paveldo objektas, penkios išskirtinių matmenų tuopos, augančios Šiaulių rajone, Bubiuose, Slėnio gatvėje, šalia kelių  A12  Ryga–Šiauliai–Tauragė–Kaliningradas  ir  215  Bubiai–Ramučiai  sankirtos (rytų pusėje). Prie medžių pastatyta informacinė lenta.
Tuopos gali būti pasodintos ėmus kasti Dubysos-Ventos kanalą. Jų viršūnės kyla į 31-33 metrų aukštį, kamienų skersmuo – nuo 1,5 iki 1,8 m. Storiausia iš šio penketo – dvikamienė tuopa, kurios apimtis krūtinės aukštyje – 5,9 m, aukštis – 36 m.
Tuopos paskelbtos saugomomis Gamtos apsaugos komiteto prie Lietuvos TSR Ministrų Tarybos 1960 m. rugsėjo 1 d. įsakymu Nr. 165.
Lukšiai (Bubiai)

Aplinkinės gyvenvietės

Bubiai – 3 km
Giniočiai – 1 km
ŠIAULIAI – 17 km
Slydžiai – 1,5 km
Dzidai– 1 km
Jusaičiai – 5 km
Trociškė – 1 km
MT-LB

Konstrukcija

Įgula (vairuotojas ir vadas) sėdi šarvuočio priekyje esančiame skyriuje. Už jų nugaros – variklis. Likusią dalį užima skyrius, kuriame gali pervežti iki 11 pėstininkų arba krovinį iki 2000 kg. Šarvuotis gali vilkti krovinį iki 6,5 t. Šarvuotis plaukia varydamasis vandenyje vikšrais.
Šarvuočio priekyje yra mažas bokštelis, kuriame yra 7,62 mm kulkosvaidis PKT, galintis sukiotis vamzdį 360° horizontaliai ir nuo -5° iki +30° vertikaliai. MT-LB yra lengvai šarvuotas, šarvai saugo nuo šaulių ginklų ir skeveldrų. Desanto skyrius viršuje turi du priekin atidaromus liukus ir keturias šaudymo angas – dvi šonuose ir dvi galinėse dvivėrėse duryse
Vairuotojas turi infraraudoną/baltą sukiojamą žibintą ir TVN-2 infraraudoną periskopą, kuris leidžia matyti 40 m spinduliu. Šarvuotis turi apsaugos nuo RChB sistemą.